żuffjettuż " TRIJONFALI " p 14 X' ġara s' issa : Il- Venerabbli Gonzo kien inkazzat minħabba li l- popolarita' tiegħu kienet nieżla ġmielha . Għalhekk ried jikkarga l- faħma ta' moħħu biex jiġuh iktar ideat u viżjonijiet għall- pajjiż . Joe Babun iċ- Ċaċċarun u s- segretarju leali tiegħu , ipprova jgħinu billi jtellgħu fuq il- bejt tal- kwartieri ċentrali msejħin it- TermosLampaSpiritiera , biex jagħti kargatura lill- faħma permezz tax- xemx t' Alla . Sakemm kien qed ixemmex moħħu , qagħad jissendika lill- għafrit tal- bini aħmar infernali u rah ikewwes taħlita ta' bżieq l- għoġġieba u semm is- sriep u biha jinbidel zoptu f' Super Sant . Gonzo allarma ruħu u twerwer għax il- lejber għalih kien agħar mill- virus qerriedi tal- imxija tat- tjur . Fix- xena mbagħad jidħol Ġanni Ħanex , bniedem insinifikanti li tilef ħobżu mill- fabbrika tal- qliezet ta' taħt tan- nisa fejn kien ilu jaħdem xi 15 -il sena . Dan ġara għaliex il- ministru tal- Eċċellenza u t- Testikoloġija , OSTINAT kien beda jinforza r- ristrutturar mitlub mid- dinja moderna u globalizzata . Ġanni Ħanex ma nstabx tajjeb biex jinnavika fit- tongi , il- prodott ġdid state of the art tal- fabbrika BSORMA . Għaddewh mill- għarbiel tal- ETC u weħel u sab ruħu jinkines 'l hawn u 'l hinn mingħajr għaxja ta' lejla . Sadanittant daħlet Priċċilla Vella Perċiċċi bħala konsulenta mal- Venerabbli u swietlu bagatella ewri tant li reġa' rrikorra għall- faħma ta' moħħu biex isolvi l- problema finanzjarja . Fost l- iktar ideat skabrużi mimlijin budebbus , ġietu waħda brillanti li jqaħħab lis- serva Melita . Segwi skond in- nri . tal- paġni . Ikklikkjaha biex tkabbarha .